Diari Oficial de la Generalitat Valenciana


Sumari del DOGV 4786, del 30-06-2004 (2004/6637)

RESOLUCIÓ de 4 de juny de 2004, de la Direcció General de Qualitat Ambiental, per la qual s'atorga a l'empresa Finaltair Energia, SA, l'autorització ambiental integrada per a la instal·lació d'una central termoelèctrica per a la valorització de residus de fusta al terme municipal d'Albuixech (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4786

Data del DOGV
:   30-06-2004

Secció del DOGV
:   V. ALTRES ANUNCIS - E) MEDI AMBIENT

Número del document
:   2004/6637


Data del document
:   04-06-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Albuixech
    * empresa privada
    * subministrament d'energia elèctrica

RESOLUCIÓ de 4 de juny de 2004, de la Direcció General de Qualitat Ambiental, per la qual s'atorga a l'empresa Finaltair Energia, SA, l'autorització ambiental integrada per a la instal·lació d'una central termoelèctrica per a la valorització de residus de fusta al terme municipal d'Albuixech (València). [2004/X6637]
  
Vistos els documents que s'inclouen en l'expedient 19/02 IPPC, instruït a instància de l'empresa Finaltair Energia, SA, a fi d'obtenir l'autorització ambiental integrada per a la instal·lació d'una central termoelèctrica per a la valorització de residus de fusta s'emet la present resolució de conformitat amb els següents:
  
Antecedents de fet
  
Primer. Amb data 11 de novembre de 2002, Jaime Mur Doménech en representació de l'empresa Finaltair Energia, SA, amb CIF A-972144721 i domicili a efecte de notificacions al c/ Yecla, 9-25 de València, presenta a la Conselleria de Medi Ambient, sol·licitud d'autorització ambiental integrada per a la instal·lació d'una central termoelèctrica de biomassa procedent de la indústria de la fusta, situada a la parcel·la núm. 14 del polígon industrial del Mediterrani, a Albuixech (València), que es detalla en l'annex I.
  
Amb data 22 de novembre de 2002, es comunica als serveis de la Direcció General de Qualitat Ambiental l'inici dels tràmits per a l'Autorització Ambiental Integrada.
  
Amb data 25 de novembre de 2002, es remet al Servei d'Avaluació d'Impacte Ambiental la documentació relativa al projecte de central termoelèctrica per a la valorització energètica de biomassa procedent de la indústria de la fusta.
  
Amb data 11 de desembre de 2002 es comunica a l'Ajuntament d'Albuixech l'inici de la tramitació de l'expedient.
  
Amb data 15 de gener de 2003, se sol·licita l'emissió d'informe de suficiència i idoneïtat de la documentació als serveis d'aigües, contaminació atmosfèrica i acústica i gestió de residus. Així mateix, amb la mateixa data, s'entrega documentació annexa a l'estudi d'impacte ambiental al Servei d'Avaluació d'Impacte Ambiental.
  
Amb data 21 de gener de 2003, Ana Pardo Arteaga manifesta, com a gerent de l'Associació d'Usuaris del polígon industrial Mediterrani, que no s'oposa a l'abocament de les aigües de refrigeració marina de l'empresa Finaltair Energia, SA, sempre que es complisquen les especificacions indicades per les ordenances en matèria d'abocaments en cada cas.
  
Amb data 13 de febrer de 2003, es rep del Servei de Qualitat d'Aigües la sol·licitud de concessió d'ocupació de domini públic maritimoterrestre, per a la construcció d'una conducció de captació d'aigua marina i el seu desguàs per a refrigeració d'una central tèrmica.
  
Segon. Amb data 22 d'abril de 2003 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, d'1 de juliol, de prevenció i control integrats de la contaminació, publicant anunci en el Diari Oficial de la Generalitat Valenciana (DOGV núm. 4484 de 22 d'abril de 2003).
  
Durant aquest no es presenten al·legacions al projecte en aquesta Conselleria i a l'Ajuntament d'Albuixech, constant en l'expedient certificat de la informació pública.
  
Tercer. Segons el que preveu l'article 17 de la Llei 16/2002, se sol·licita informe als següents organismes:
  
a) Comandància Naval de València, emet informe favorable amb data 10 d'abril de 2003.
  
b) Capitania Marítima de València, emet informe favorable amb data 14 de maig de 2003, en el qual s'indica que haurà d'abalisar-se reglamentàriament, amb balisament diürn, mitjançant una boia de perill aïllat, la presa de captació d'aigua de mar.
  
c) L'Agència Valenciana del Turisme informa favorablement sobre el projecte, amb data 16 de maig de 2003.
  
d) La Conselleria d'Obres Públiques, Urbanisme i Transports informa favorablement sobre el projecte amb data 15 de maig de 2003, advertint a l'interessat que amb caràcter previ a l'inici de les obres haurà d'obtenir concessió del Ministeri de Medi Ambient per a les obres i ocupació del domini públic maritimoterrestre, com també autorització d'aqueixa Conselleria per a les obres que recauen en la seua franja de servitud de protecció.
  
e) La Direcció General de Costes del Ministeri de Medi Ambient emet resolució per la qual s'informa favorablement sobre la sol·licitud d'ocupació de béns de domini públic maritimoterrestre, amb les condicions generals, particulars i prescripcions, amb data 28 d'octubre de 2003.
  
Quart. Amb data 29 de maig de 2003 s'emet per la Direcció General de Planificació i Gestió del Medi, Declaració d'Impacte Ambiental que estima acceptable el projecte, a l'efecte ambiental, i sense perjudici de la prèvia obtenció de les autoritzacions sectorials que li siguen d'aplicació.
  
Cinqué. Mitjançant resolució de 6 de juny de 2003 de la Conselleria d'Indústria, Comerç i Energia, es publica en el Butlletí Oficial de la Província núm. 155 de data 2 de juliol de 2003, l'autorització administrativa i l'aprovació de projecte d'una central de producció d'energia elèctrica a partir de residus i gas natural, a Finaltair Energia, SA.
  
Sisé. Transcorregut el termini d'informació pública i segons el que disposa l'article 18 de la Llei 16/2002, l'expedient va ser remés a l'Ajuntament d'Albuixech, el qual va emetre informe sobre els aspectes de la seua competència amb data 30 de juliol de 2003, establint els condicionants a fi que es complisca la reglamentació particular del municipi.
  
Seté. Amb data 30 de gener de 2004, la Demarcació de Costes de València del Ministeri de Medi Ambient concedeix autorització per a efectuar proves de perforació enfront de la costa del terme municipal d'Albuixech.
  
Així mateix, es concedeix autorització per a l'ocupació temporal d'uns 900 m2 de DPMT per a l'execució de les obres incloses en el projecte de captació d'aigua marina i retorn per a planta de tractament de biomassa.
  
Alghora, s'han incorporat a l'expedient els següents informes:
  
a) El Servei de Qualitat de les Aigües emet informe amb data 3 de febrer de 2003 en el qual, després d'analitzar les alternatives proposades en el projecte, considera que la solució adoptada té una afecció acceptable en el medi receptor, no obstant això, es realitzen distintes consideracions.
  
b) El Servei de Gestió de Residus informa amb data 4 de març de 2003 sobre la documentació que ha d'aportar l'interessat per a realitzar operacions de gestió de residus, tant si es tracta de residus perillosos com de residus no perillosos. Aquesta documentació és esmenada posteriorment.
  
c) El Servei de Protecció de l'Ambient Atmosfèric, amb data 3 d'octubre de 2003, estima que la documentació presentada per a valorar la incidència en la qualitat atmosfèrica es considera suficient, condicionant l'autorització a la presentació de mesuraments realitzats per una OCA, després del període de posada en funcionament per a comprovar que es compleixen els límits autoritzats.
  
Vuité. En l'expedient 19/02 IPPC consta l'avaluació ambiental del projecte en el seu conjunt, tal com estableix l'article 20 de la Llei 16/2002 i que ha sigut incorporada a la proposta de resolució.
  
Nové. Amb data 19 de gener de 2004 es realitza el tràmit d'audiència a l'interessat, i es van presentar observacions als valors límits d'emissió proposats i als límits de l'abocament a clavegueram, també es proposa ampliar els residus gestionats afegint el codi LER 030308, reduir a un any el termini de revisió del Programa de Vigilància Ambiental de l'abocament al mar i eliminar el cremador auxiliar.
  
Als anteriors fets són d'aplicació els següents:
  
Fonaments de dret
  
Primer. D'acord amb l'article 9 de la Llei 16/2002, de prevenció i control integrats de la contaminació, les activitats incloses en l'annex 1 d'aquesta llei, estan subjectes a autorització ambiental integrada.
  
La instal·lació de referència es considera que pot quedar inclosa en l'epígraf 5.2 de l'annex 1 de la Llei 16/2002, ja que malgrat els residus que s'incineren no són municipals, les característiques tècniques de la instal·lació s'assimilen a una instal·lació d'aquest tipus, en valorar residus de la indústria de la fusta.
  
Segon. L'expedient s'ha tramitat d'acord amb el que disposa la Llei 16/2002, d'1 de juliol, de prevenció i control integrats de la contaminació i en la Llei 22/1988, de 28 de juliol, de costes i disposicions que les desenvolupen.
  
Tercer. L'abocament s'estima comprés en la vigent Llei 22/1988 de costes, i traspassades les funcions a aquesta Comunitat Autònoma, es poden considerar de conveniència pública, sempre que s'adapten a les condicions i prescripcions que s'estipulen.
  
Quart. A la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 7/2003, de 21 de juny, del president de la Generalitat Valenciana, pel qual s'assignen competències a les conselleries.
  
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge i la seua Ordre de desenvolupament de 9 de setembre de 2003, correspon a la Direcció General de Qualitat Ambiental, exercir les competències en matèria de control integrat de la contaminació.
  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, en ús de les atribucions que em confereix el Reglament orgànic i funcional de la Conselleria Territori i Habitatge, resolc:
  
Primer. Concedir a Finaltair Energia, SA, l'autorització ambiental integrada per a l'activitat d'una central termoelèctrica per a la valorització dels residus de fusta indicats a continuació, situada a la parcel·la núm. 14 del polígon industrial del Mediterrani, a Albuixech (València), referent al projecte bàsic de central termoelèctrica per a la valorització energètica de biomassa procedent de la indústria de la fusta d'octubre de 2002 i subscrit pel Sr. Arturo Brugger Frigols, queda inscrita en el Registre General d'Instal·lacions IPPC de la Comunitat Valenciana amb el número 002-04/AAI/CV.
  
S'inscriu a l'empresa en el Registre General de Gestors Autoritzats de Residus de la Comunitat Valenciana amb el núm. de referència 174/V/RNP/CV per a les següents operacions de gestió dels residus que es relacionen:
  
Operació de gestió segons
  
annex I de l'Ordre
  
MAM/304/2002 R1
  
Codi LER Descripció
  
03 01 01 Residus d'escorça i suro
  
03 01 05 Serradures, encenalls, retalls, fusta, taulers
  
 de partícules i xapes
  
03 03 01 Residus d'escorça i fusta
  
17 02 01 Fusta
  
03 03 08 Residus procedents de la classificació de
  
 paper i cartó
  
La capacitat de tractament de la planta és de 4,5 t/h de residus de fusta.
  
Així mateix, l'empresa queda inscrita en el Registre de Xicotets Productors de Residus Perillosos de la Comunitat Valenciana amb el número de registre 46-12945, d'acord amb el que especifica el punt 3.1 de la present resolució.
  
L'autorització ambiental integrada es concedeix condicionada al compliment dels següents requisits:
  
1. Valors límit d'emissió
  
1.1. Atmosfera
  
S'hauran de respectar els següents valors límit d'emissió:
  
Les concentracions de contaminants es referiran a condicions normalitzades de temperatura (273 K) i de pressió (101,3 kPa), de gas sec i ajustant-se a un 6% d'oxigen. La correcció a aquest contingut d'oxigen s'efectuarà de conformitat amb la fórmula establida en l'annex VI del RD 653/2003.
  
Amb independència de l'obligat compliment dels valors límits diaris, un únic mesurament semihorari al dia dels paràmetres que es determinen en continu podrà superar en un 50% el valor establit com a límit diari.
  
Quant a les emissions difuses (no canalitzades) que pogueren realitzar-se a les zones de càrrega i descàrrega, emmagatzematge de granels, trituracions i transports interns, hauran d'adoptar-se les mesures necessàries per a impedir que l'acció del vent puga alçar pols.
  
Respecte de les emissions acústiques, els límits de recepció externs en zones d'ús industrial són: 70 dB(A) durant el dia i 60 dB(A) durant la nit.
  
1.2. Aigües
  
1.2.1. Aigües residuals industrials
  
L'abocament haurà de complir la normativa establida en la Llei 22/1988, de 28 de juliol, de costes i el seu reglament, en el Reial Decret 258/1989, de 10 de març, pel qual s'estableix la normativa general sobre abocaments de substàncies al mar i en l'Ordre 13 de juliol de 1993 per la qual s'estableix la instrucció per al projecte de conduccions d'abocament des de terra al mar, com també altres de normativa aplicable.
  
Límits en l'efluent d'aigua de refrigeració:
  
 Concentració màxima
  
COT (mg/l) 40
  
Sòlids en suspensió (mg/l) 35
  
PH (mg/l) 5,5-9,5
  
Nitrogen total (mg/l) 15
  
Fòsfor total (mg/l) 2
  
Coliformes totals 10.000 ufc/100ml
  
Coliformes fecals 2.000 ufc/100ml
  
COORDENADES UTM CAPTACIÓ: (731677,39 8631619,57 €4,25)
  
COORDENADES UTM ABOCAMENT: (731536,03 0709686,33 1,00)
  
Cabal abocament mitjà sobre 24 hores: 1351 m3/h
  
Volum anual abocament: 11,8 x 106 m3
  
Salt tèrmic màxim entre l'efluent i el mitjà receptor: 10 ºC
  
Clor lliure £ 1 mg/l
  
Objectius de qualitat en el medi receptor:
  
L'increment tèrmic del medi receptor en les estacions de mostratge establides en el pla de mostratge a 200 metres de distància del punt d'abocament no superarà els 3 ºC a 1 metre de profunditat.
  
1.2.2. Aigües residuals sanitàries
  
Les aigües residuals sanitàries i les aigües procedents de les purgues de la caldera i rebuig de l'osmosi, s'abocaran a la xarxa de clavegueram de l'Ajuntament d'Albuixech complint les condicions marcades en l'ordenança municipal d'abocaments, publicada en el BOP de València, de data 3 de març de 1998.
  
Aquestes aigües seran tractades i depurades en la parcel·la industrial abans del seu abocament.
  
Límits en l'abocament d'aigües residuals a la xarxa de clavegueram:
  
Sòlids en suspensió £ 500 mg/l
  
Demanda bioquímica d'oxigen (DBO5) £ 1000 mg/l
  
Nitrogen amoniacal £ 85 mg/l
  
6 £ pH £ 9
  
Temperatura £ 35ºC
  
No contindrà substàncies que afavorisquen les olors, sabors i coloracions de l'aigua.
  
No contindrà substàncies capaces de provocar la mort de la fauna marina ni intoxicació humana.
  
2. Protecció del sòl i de les aigües subterrànies
  
No es realitzarà cap abocament que puga afectar el sòl o les aigües subterrànies.
  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.
  
Les superfícies de les instal·lacions d'olis i les lloses es pintaran amb recobriment plàstic resistent i de fàcil neteja, i les juntes entre la solera i les lloses es reompliran amb materials elastòmers adequats, de forma que el conjunt quede impermeabilitzat enfront de fugues i derrames.
  
Es disposarà d'una cubeta per a emmagatzemar els bidons d'olis usats, de forma que puguen recollir els abocaments accidentals d'oli.
  
3. Procediments i mètodes de gestió de residus
  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, en el Reial Decret 833/1988, de 20 de juliol, en el Reial Decret 952/1997, de 20 de juny, que modifica l'anterior i en el Reial Decret 653/2003, de 30 de maig, sobre incineració de residus.
  
3.1. Producció de residus
  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que a continuació s'indica:
  
En el termini de 3 mesos des de l'inici de l'activitat haurà de caracteritzar el residu constituït per les cendres de combustió, la capacitat de generació de les quals serà com a màxim de l'ordre de 300.000 kg/any. Aquest residu haurà de ser codificat segons l'Ordre MAM 304/2002 i, si és procedent, segons el RD 952/1997.
  
3.2. Altres residus
  
Es realitzarà la recollida selectiva de paper i plàstic en bidons, i seran retirats per gestor autoritzat.
  
3.3. Gestió de residus no perillosos
  
Es prendran totes les precaucions necessàries en relació amb l'entrega i recepció de residus per a impedir, o almenys limitar en la mesura que es puga, els efectes negatius sobre el medi ambient, especialment la contaminació de l'atmosfera, el sòl i les aigües superficials i subterrànies, com també les olors i sorolls i els riscos directes per a la salut humana.
  
L'ampliació dels tipus de residu objecte de gestió, requerirà l'informe favorable de l'Àrea de Residus i del Servei de Protecció de l'Ambient Atmosfèric, sempre que es tracte de residus semblants (no perillosos) als quals se li autoritza a gestionar.
  
4. Sistemes i procediments per al tractament d'emissions i residus, amb especificació de la metodologia del seu mesurament, la seua freqüència i els procediments per a avaluar els mesuraments
  
4.1. Control d'emissions atmosfèriques
  
S'haurà de justificar a la posada en marxa de la instal·lació, l'emissió de partícules a l'exterior procedents de la zona de descàrrega i de triturat de matèries primeres.
  
La periodicitat mínima de control de les emissions per OCA en cada focus, serà anual.
  
Els punts de mostratge en les ximeneres han de complir amb els requisits de l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial.
  
Es mesuraran en continu els següents paràmetres:
  
- NOx
  
- CO
  
- Partícules totals
  
- COT
  
- HCl
  
- HF
  
- SO2
  
- Temperatura de la paret interna de la cambra de combustió
  
- Concentració d'oxigen
  
- Pressió
  
- Temperatura i humitat dels gasos de fuga
  
Els mesuraments continus d'HCl, HF i SO2 es podran reemplaçar amb mesuraments periòdics cada sis mesos si es comprova amb un programa intensiu de control a la posada en marxa que els nivells detectats no superen el 50% del valor límit. Aquest programa intensiu constarà com a mínim d'un seguiment durant quinze dies consecutius realitzant mesuraments distribuïts diàriament al llarg de períodes de 8 hores.
  
Haurà de notificar-se a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.
  
4.2. Control d'abocaments d'aigües residuals industrials
  
Haurà de presentar-se abans de la posada en funcionament de l'activitat, el programa de vigilància i control de l'abocament tèrmic. Al seu torn, haurà de presentar-se un estudi preoperacional amb els nous punts de mostratge indicant les seues coordenades UTM.
  
Haurà d'incloure així mateix un control de sediments i organismes.
  
Els aspectes que hauran de controlar-se en el programa de vigilància i control dels abocaments són els següents:
  
VIGILÀNCIA AMBIENTAL:
  
- Control de captació: es mesurarà en continu el cabal captat al mar en la impulsió de les bombes.
  
Haurà d'instal·lar reixes i filtres auonetejables a l'entrada d'aigua, per a impedir el pas a la fauna marina.
  
Anualment es notificarà a la Direcció General de Qualitat Ambiental el volum captat i el cabal instantani en el moment de la presa de les mostres incloses en el Pla de Vigilància i Control.
  
- Control d'efluents: es mesurarà en continu el cabal i la temperatura en el punt de control de l'abocament final.
  
Haurà d'instal·lar una arqueta de presa de mostres en la conducció de desguàs final, on no hi ha aportacions o tractament, ni dilució d'aigües sota d'aquesta. Ha de permetre l'accés i presa de mostres per part del personal de la Conselleria de Territori i Habitatge.
  
Mensualment es realitzarà una anàlisi sobre una mostra presa en l'arqueta d'eixida, aportant les següents dades: cabal instantani, volum total setmanal d'aigua abocada, cabal punta setmanal, temperatura (ºC), demanda biològica d'oxigen, carboni orgànic total, sòlids sedimentables, fòsfor total, nitrogen total, nitrats, olis i greixos, clor i amoni (expressats tots ells en mg/l), coliformes totals, coliformes fecals i estreptococs fecals (en ufc/100 ml) i pH.
  
Anualment es realitzarà una analítica en la qual es determinaran les substàncies de l'annex de la Directiva 76/464/CEE.
  
- Control de les aigües receptores:
  
Haurà de presentar per a l'aprovació per la Direcció General de Qualitat Ambiental previ a l'inici de l'abocament, un pla de control que incloga 7 punts amb coordenades UTM, sis han de ser prou representatius de la possible influència de l'abocament tèrmic, distribuïts de dos en dos, en tres ràdios de centre el punt d'abocament a una distància de 200 i 500 metres respectivament segons els corrents predominants, i el seté estarà fora de l'àrea d'influència de l'abocament.
  
Haurà de presentar abans de la posada en funcionament de la instal·lació un estudi de la situació preoperacional del medi, que incloga:
  
- Estudi de temperatures mitjançant perfils termohalins, transsecte i obtenció d'isotermes.
  
- Anàlisi de la columna d'aigua en els set punts de mostratge establits.
  
- Informe sobre la caracterització bionòmica i valorització ecològica de les comunitats bentòniques, nectòniques i plantòniques, la caracterització hidrològica i sedimentològica de la zona d'afecció de l'abocament.
  
Es realitzaran anàlisis d'aigües, sobre mostres preses en els set punts de mostratge establits, a uns 30 cm de profunditat i determinant els següents paràmetres: temperatura (ºC), sòlids en suspensió, fòsfor total, nitrogen total, nitrats, oxigen dissolt, sulfats, nitrats, clor i amoni (expressats tots ells en mg/l), coliformes totals, coliformes fecals i estreptococs fecals (en ufc/100 ml), pH, salinitat (psu), terbolesa, color (Pt/Co), clorofil·la (mg/l).
  
En les mesures es tindrà en compte l'estat de la mar i la direcció dels corrents marines superficials i subsuperficials.
  
La freqüència serà setmanal durant el primer mes de funcionament, i mensual la resta d'anys, llevat que se superen els límits establits en aquest cas serà comunicat amb la major brevetat possible a la Direcció General de Qualitat Ambiental
  
- Control de la temperatura del medi receptor.
  
Mensualment es realitzaran perfils continus de temperatura, salinitat i oxigen dissolt en la columna d'aigua en tots els punts de mostratge establits en el pla de mostratge.
  
Semestralment, es realitzaran 3 transectes amb sonda multiparamètrica, emprant una embarcació i utilitzant en l'ajuda de la posició un GPS. Els transectes partiran del punt d'abocament i seguiran les direccions dels tres radis que s'estableixen per a les estacions de mostratge i amb la distància suficient fins que s'obtinga el valor de la temperatura natural de l'aigua. La distribució vertical serà el primer punt en superfície, després cada 5 metres de profunditat; l'últim punt estarà situat a un metre per damunt del fons marí.
  
S'obtindran les isotermes mitjançant les dades obtingudes i utilitzant per a aquestes el programa SURFER (versió 5.0) de ?Surface Mapping System- o un altre de semblants característiques, indicant la temperatura natural de l'aigua en el moment del mostratge.
  
- Control de sediments
  
Anualment haurà de presentar els resultats d'una prospecció de cinc mostres de sediments.
  
Les mostres es prendran a l'àrea d'influència del desguàs, on el sediment tendisca a acumular-se i a zones on hi haja poblacions abundants d'organismes representatius de la zona.
  
Hauran d'emprar-se espècies indicadores per a detectar alteracions ambientals significatives.
  
Es determinarà en cada mostra: matèria orgànica (%), pH, potencial Redox (en 20 segons), Clostridium sulfitoreductor i Beggiatoa sp.
  
- Control de biocenosi
  
Semestralment haurà de presentar informe sobre la caracterització bionòmica i valorització ecològica de les comunitats planctòniques (el mostratge haurà de coincidir entre els mesos de maig i setembre).
  
Anualment realitzarà informe i mapa sobre un reconeixement de les comunitats bentòniques mitjançant l'estudi dels mol·luscos i poliquets.
  
VIGILÀNCIA ESTRUCTURAL
  
-Anualment es realitzarà la supervisió de l'estat estructural de la conducció i dels filtres de captació, en especial després de forts temporals.
  
La presa de mostres es realitzarà segons l'annex I de la Directiva del Consell d'Europa 91/271 de 21 de maig de 1991.
  
Les analítiques es realitzaran segons normes UNE o, si no n'hi ha, segons ?Standard methods for examination of water and waste water- de l'American Public Health Association, American Water Works Association i Water Pollution Control Federation.
  
Els informes i les anàlisis que es realitzen setmanalment o mensualment es remetran a la Direcció General de Qualitat Ambiental trimestralment, i els que es realitzen amb menor freqüència s'inclouran en un informe anual firmat per tècnic competent que reculla els ja traslladats trimestralment aqueix any, i que incloga les següents dades:
  
- Data, hora i circumstàncies dels mostratges.
  
- Resultats d'analítiques.
  
- Plànol amb situació dels punts de mostratge del medi receptor i de zones explorades en l'estudi bentònic.
  
- Resultats del pla de vigilància estructural.
  
- Incidències.
  
Transcorregut un mínim d'un any des de l'inici del funcionament normal de la instal·lació, el peticionari podrà proposar la modificació del Pla de Vigilància i Control Ambiental, que haurà d'estar justificada tècnicament.
  
La Conselleria de Territori i Habitatge, a través de la Direcció de Qualitat Ambiental podrà inspeccionar en tot moment l'execució de les obres de la canonada d'abocament per a comprovar si aquestes s'ajusten a la documentació que ha servit de base a la present autorització.
  
En cas de produir-se incidències en les obres, o modificacions d'aquestes que constituïsquen variació sensible de la documentació o de la finalitat de les obres autoritzades, s'haurà de proposar la modificació a la Direcció General de Qualitat Ambiental. Les obres s'executaran pel peticionari sota el seu exclusiu risc i responsabilitat, hauran de designar per a la seua direcció un tècnic que, conforme a la legislació vigent, tinga el títol adequat a la naturalesa d'aquestes.
  
Així mateix l'administració competent podrà efectuar totes les anàlisis i inspeccions que estime convenients per a comprovar les característiques de l'abocament i contrastar, si és procedent, el compliment de les condicions imposades en l'autorització ambiental integrada.
  
Les obres es realitzaran d'acord amb els documents que s'inclouen en l'expedient, especialment:
  
- Adaptació del projecte de captació d'aigua marina i retorn per a planta de tractament de biomassa a Albuixech (València), a l'OM 13 de juliol de 1993, de desembre de 2002, subscrit per Salvador España Tamayo.
  
El peticionari donarà començament a les obres de captació i abocament en el termini de sis mesos, comptadors des de l'endemà d'aquell en què tinga lloc la notificació de la resolució d'aquesta autorització.
  
Al replantejament de l'inici de les obres d'abocament serà convocat un representant de la Direcció General de Qualitat Ambiental de la Conselleria de Territori i Habitatge, que haurà de subscriure l'acta i plànol que s'estenen, bé de conformitat o, si és procedent amb les observacions que estime pertinents. Un exemplar de l'acta i plànol, una vegada aprovades, haurà de remetre's al Servei de Control Integrat de la Contaminació.
  
L'atorgant es reserva assistir als replantejaments parcials o intermedis que pogueren produir-se en les distintes seqüències de construcció de les obres d'abocament.
  
Al reconeixement final de les obres d'abocament serà convocat un representant de la Direcció General de Qualitat Ambiental de la Conselleria de Territori i Habitatge, que haurà de subscriure l'acta i el plànol que s'estenen, bé de conformitat o, si és procedent, amb inconvenients. Un exemplar d'aquestes, acta i plànol, una vegada aprovades, haurà de remetre's a la Direcció General de Qualitat Ambiental.
  
Les despeses que s'originen pel replantejament i el reconeixement de les obres, com també per la inspecció i vigilància d'aquestes, instal·lacions i abocament, seran a compte del peticionari.
  
El peticionari estarà obligat a satisfer a la Generalitat Valenciana un cànon d'abocament segons s'establisca reglamentàriament, d'acord amb la càrrega contaminant, en aplicació de l'article 85 de la Llei 22/1988, de 28 de juliol, de costes.
  
No es podran destinar les instal·lacions de captació i abocament a usos distints dels autoritzats. Especialment queda prohibit que el beneficiari aboque residus de naturalesa diferent dels que s'autoritzen.
  
4.3. Control d'aigües residuals sanitàries
  
S'instal·laran en els embornals per a la recollida de pluvials dels parcs exteriors d'emmagatzematge de residus a granel, dispositius per a la retenció i recollida de sòlids.
  
Es realitzarà una analítica mensual per a comprovar que l'abocament d'aigües al clavegueram municipal compleix els límits exigits en l'Ordenança de l'Ajuntament d'Albuixech.
  
4.4. Control de residus
  
D'acord amb l'article 13.3 de la Llei 10/1998, de residus, l'empresa ha de portar un registre documental en el qual figuren: quantitat, naturalesa, origen, freqüència de recollida, mitjà de transport i mètode de tractament dels residus gestionats.
  
El llibre de registre estarà a disposició de les administracions competents que així ho requerisquen. Així mateix haurà de presentar una memòria anual de les activitats de valorització de residus no perillosos a la Direcció General de Qualitat Ambiental abans de l'1 de març de l'any següent al de les activitats.
  
Els residus no perillosos podran emmagatzemar-se per un període igual o inferior a dos anys, els perillosos durant un període igual o inferior a sis mesos, després del qual han de ser entregats a gestor autoritzat. Aquest emmagatzematge temporal es realitzarà, en un lloc amb sostre i impermeabilitzat, amb algun sistema de recollida de vessaments accidentals, com també dotat amb els mitjans bàsics de protecció contra incendis, tot això a fi d'impedir la transmissió de la contaminació d'un mitjà a un altre.
  
Es disposarà d'un registre dels residus produïts (perillosos i no perillosos) on conste la quantitat, naturalesa, identificació, origen i data de generació i entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.
  
A l'inici de l'activitat haurà de presentar còpies compulsades dels documents d'acceptació dels residus perillosos entregats a gestor autoritzat.
  
Anualment complimentarà la declaració anual de productor de residus perillosos i no perillosos, que serà remés a la Direcció General de Qualitat Ambiental abans de l'1 de març de cada any. En la dita declaració s'especificarà l'origen i quantitat dels residus produïts, la destinació donada a cadascun d'ells i la relació que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.
  
S'haurà d'elaborar un Pla de prevenció i reducció de residus perillosos que es presentarà a la Direcció General de Qualitat Ambiental cada quatre anys.
  
5. Mesures que s'han d'adoptar en situacions distintes de les normals que puguen afectar el medi ambient
  
En cas de ruptura de les canonades, el procés de la planta es pararà fins que s'esmenen les deficiències.
  
En cas d'avaria, l'operador de la instal·lació reduirà o detindrà el funcionament d'aquesta com més prompte millor fins que puga reprendre's normalment.
  
No podrà seguir incinerant residus durant un període superior a quatre hores ininterrompudes si se superen els valors límit d'emissió. A més la duració acumulada del funcionament en dites circumstàncies durant un any serà de menys de 60 hores, tenint en compte que la dita duració s'aplica a les línies de tota la instal·lació vinculades a un únic dispositiu de depuració dels gasos d'eixida.
  
Es portaran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.
  
Així mateix, es prendran totes les mesures adequades perquè una vegada cesse l'activitat, el terreny quede en les mateixes condicions que abans d'iniciar la dita activitat, de forma que no es produïsca cap dany sobre el terreny.
  
6. Altres condicions
  
6.1. Condicions d'explotació
  
La instal·lació s'explotarà de manera que després de l'última injecció d'aire de combustió, fins i tot en les condicions més desfavorables, almenys durant dos segons la temperatura dels gasos derivats del procés s'eleve de manera controlada i homogènia fins a 850 ºC, mesurats prop de la paret interna de la cambra de combustió.
  
La instal·lació tindrà un sistema automàtic que impedisca l'alimentació de residus en els següents casos:
  
a) Quan no es mantinga la temperatura de 850 ºC.
  
b) Quan els mesuraments continus establits en aquesta autorització, mostren que s'està superant algun valor límit d'emissió a causa de pertorbacions o fallades en els dispositius de depuració.
  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.
  
Es comprovarà en el control inicial que s'han realitzat les mesures previstes en el projecte.
  
Es compliran totes les disposicions aplicables per a garantir la seguretat, la protecció de la salut de les persones i del medi ambient.
  
Haurà de notificar a la Direcció General de Qualitat Ambiental, la data en què s'aconsegueix el règim de funcionament normal de la instal·lació.
  
6.2. Control d'emissions acústiques
  
D'acord amb la Llei 7/2002, de 3 de desembre, de la Generalitat Valenciana, de protecció contra la contaminació acústica, després de la posada en marxa de la instal·lació s'haurà de comprovar que les mesures correctores, establides en el projecte, per a cadascun dels principals focus d'emissió de soroll són adequades i permeten complir amb els límits establits.
  
S'haurà de realitzar una auditoria acústica a la posada en marxa de la instal·lació, al cap d'un any i periòdicament cada cinc anys, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a això, es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'auditoria haurà de ser realitzada per una entitat col·laboradora en matèria de qualitat ambiental per al camp de la contaminació acústica. Finalitzada l'avaluació acústica, l'entitat col·laboradora remetrà informe de resultats al titular de l'activitat i un certificat de l'estat general de l'activitat. Els informes complets dels resultats hauran d'estar a disposició de les administracions competents.
  
6.3. Declaració d'Impacte Ambiental
  
Es compliran les condicions establides en la Declaració d'Impacte Ambiental emesa per la Direcció General de Planificació i Gestió del Medi en data 29 de maig de 2003, que s'adjunta en l'annex II.
  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans del dit termini modificacions substancials que obliguen la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.
  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.
  
Tercer. Amb relació al certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, presentant-se prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en el citat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.
  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental.
  
Cinqué. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, prèvia audiència de l'interessat.
  
Sisé. El titular de les instal·lacions objecte de la present resolució, a més de les obligacions que amb caràcter general estableix la Llei 16/2002, haurà de:
  
1. Complir les obligacions de control i subministrament d'informació previstes per la legislació sectorial aplicable i per l'autorització ambiental integrada.
  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.
  
3. Prestar l'assistència i la col·laboració necessàries a les quals realitzen les actuacions de vigilància, inspecció i control.
  
Seté. En tot el no especificat en aquesta resolució, s'estarà a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en el desenvolupament de l'activitat en matèria de protecció ambiental.
  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
València, 4 de juny de 2004.- El director general de Qualitat Ambiental: Jorge Lamparero Lázaro.
  
ANNEX I
  
DESCRIPCIÓ DEL PROJECTE
  
La central termoelèctrica de potència 8,9 MW per a la valorització de residus de fusta, s'ubica al polígon industrial del Mediterrani del terme municipal d'Albuixech (València), en una parcel·la d'uns 5.100 m2 de superfície, la superfície total construïda és de 1319 m2. Comptarà amb dos parcs d'emmagatzematge de residus a la intempèrie, que serviran com a subministrament d'emergència en cas de retard de l'entrega. El parc 1 ocuparà 419 m2, mentre que el parc 2 tindrà 1029 m2, suficients per a 12 dies de funcionament.
  
Com a combustible principal (70% de l'energia) utilitzarà la fusta procedent de les restes de la indústria del moble (retalls de fusta de pi i xop, xapa de fusta, borumballa de fusta, serradura, tauler aglomerat i Dm-tauler aglomerat de densitat mitjana) i com a combustible secundari (30% de l'energia) gas natural que servirà de suport al sistema.
  
Després del procés de recollida i condicionament del residu de fusta per trituració, s'introdueix en la caldera, on el combustible s'oxida per inflamació directa per excés de temperatura i d'oxigen en l'interior d'un forn automàtic de graella inclinada fixa+mòbil. Els gasos procedents de la combustió es condueixen a l'interior d'una caldera aquotubular en la qual es produeix vapor. El vapor obtingut s'envia a una turbina de vapor de condensació que transforma l'energia tèrmica en energia mecànica. L'eix de la turbina va adaptat a un grup alternador que genera energia elèctrica per a l'autoconsum i l'exportació a la xarxa elèctrica. D'altra banda, es disposa d'un motor alternatiu de cicle Otto, adaptat a un altre alternador, constituint-se un cicle combinat entre l'energia tèrmica del motor i el cicle tèrmic del conjunt caldera-turbina, augmentant el rendiment conjunt de la instal·lació.
  
Per a la refrigeració del condensador de vapor de la turbina s'utilitza aigua de mar, realitzant una captació d'aigua marina des de la costa fins a la central tèrmica i una conducció de retorn al mar.
  
L'aigua de refrigeració es captarà mitjançant una presa en l'interior de l'aigua a 200 m de distància de la costa i a 4,5 m de profunditat, amb un sistema de filtrat mecànic que impedisca l'entrada de partícules i bioorganismes. Aquesta aigua serà conduïda per un tub de 700 mm de diàmetre, sota terra, travessant l'autopista i serà impulsada per dues bombes principals, disposant una de reserva i penetrarà en l'interior del condensador, refrigerarà el vapor i serà tornada al mar, superficialment, a través d'un canal obert. L'aigua a l'eixida, tindrà les mateixes característiques que a l'entrada, si bé 10 ºC més calenta.
  
Les aigües residuals industrials s'abocaran al clavegueram públic, després de ser depurades.
  
S'instal·larà una ximenera de 21 m d'altura i diàmetre 2.200 mm, per a l'emissió dels gasos de la caldera i el motor. Disposarà d'un filtre ceràmic.
  
Els residus perillosos produïts en la instal·lació seran recollits per gestors externs autoritzats.
  
ANNEX II
  
CONDICIONAT DE LA DECLARACIÓ
  
D'IMPACTE AMBIENTAL
  
1. La instal·lació es dissenyarà, equiparà, construirà i explotarà de manera que puga complir els requisits de funcionament descrits en la Directiva 2000/76/CE, relativa a la incineració de residus.
  
2. Generació d'emissions atmosfèriques:
  
2.1. Com a activitat potencialment contaminant de l'atmosfera, inclosa en l'annex II del Decret 833/75, que desenvolupa la Llei 38/72 de protecció de l'ambient atmosfèric i, segons l'Ordre de 18 d'octubre de 1976, sobre prevenció i correcció de la contaminació industrial de l'atmosfera, haurà de disposar d'un llibre de registre per cadascun dels focus emissors, segons el model de l'annex IV de la dita ordre, on han d'anotar-se tots els mesuraments de les emissions, bé de control realitzades per un organisme col·laborador de l'administració o bé les que es porten a terme d'autocontrol.
  
2.2. Tots i cadascun dels focus d'emissió (o processos si és el cas) de contaminants a l'atmosfera hauran de disposar d'orificis que possibiliten la presa de mostres dels paràmetres contaminants en l'emissió i haurà de tenir accessibilitat a aquests mitjançant estructura fixa, segons s'indica en l'Ordre de 18 d'octubre de 1976.
  
3. Generació de soroll i vibracions:
  
3.1. Respecte del nivell de sorolls transmesos a l'exterior, haurà de complir-se el que estableix el títol lV, capítol ll Condiciones acústiques de les activitats comercials, industrials i de serveis i el títol ll, capítol ll Nivells de pertorbació, de la Llei 7/2002, de 3 de desembre, de la Generalitat Valenciana de protecció contra la contaminació acústica.
  
3.2. Els resultats del Programa de Vigilància Ambiental determinaran si s'han d'implementar les mesures correctores adoptades per a prevenir la contaminació acústica, en qualsevol cas, es compliran els límits màxims que apareguen en la legislació vigent.
  
4. Quant a la generació d'aigües residuals: abans de la posada en marxa de la instal·lació, s'hauran d'obtenir les preceptives autoritzacions per a l'abocament d'aigües pluvials i residuals (sanitàries, de procés i de refrigeració).
  
5. Quant a la gestió i generació de residus:
  
5.1. Durant el seu normal funcionament, la indústria gestionarà i generarà residus, per la qual cosa haurà d'obtenir les preceptives autoritzacions administratives com a gestor i productor de residus que atorga la Direcció General d'Educació i Qualitat Ambiental de la Conselleria de Medi Ambient de la Generalitat Valenciana. Les operacions de gestió i producció de residus s'ajustaran a l'objecte establit en la Llei 10/1998, de 21 d'abril de residus i als principis generals de la Llei 10/2000, de 12 de desembre, de residus de la Comunitat Valenciana.
  
6. En els embornals per a la recollida de pluvials dels parcs exteriors d'emmagatzematge de residus a granel, s'instal·laran dispositius per a la retenció i posterior recollida de sòlids, tot això per a evitar colmatar les xarxes de pluvials del polígon.
  
7. Per a reduir l'impacte perceptual i la transmissió de sorolls a l'interior d'habitatges o instal·lacions pròximes, derivat de les activitats en els parcs d'emmagatzematge, aquests es trobaran rodejats per les edificacions de la indústria o haurà d'implantar-se un apantallament. L'altura dels residus emmagatzemats en aquests parcs no superarà la dels apantallaments.
  
8. Donada l'afecció al camí ramader assagador reial del Mar, haurà d'iniciar-se, prèviament al començament de les obres, la tramitació del corresponent expedient de modificació (o reposició de pas) davant de la Direcció Territorial de Medi Ambient de València, obtenint l'autorització corresponent d'acord amb la Llei 3/95, de 23 de març, de camins ramaders.
  
9. Si durant l'execució de les obres es trobara presència de restes arqueològiques, el fet es posarà en coneixement de la Direcció General de Patrimoni Artístic de la Conselleria de Cultura, Educació, de forma immediata, adoptant les mesures pertinents en ordre a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat Valenciana, del patrimoni cultural valencià. Així mateix, prèviament a l'aprovació definitiva del projecte, es requerirà que s'informe favorablement sobre aquest per part de la Direcció General de Patrimoni Artístic de la Conselleria de Cultura, Educació i Ciència, en informe preceptiu emés pel mencionat organisme, en compliment de la Llei 4/1998, d'11 de juny, de la Generalitat Valenciana, del patrimoni cultural valencià.
  
10. Quant al Programa de Vigilància Ambiental, s'implementarà amb:
  
- S'asseguraran les condicions d'operació d'acord amb el que establix el Projecte d'activitat i l'estudi d'impacte ambiental, comprovant que les mesures preventives i correctores proposades s'han realitzat i es troben en bon estat de funcionament. Aquestes mesures es completaran amb les propostes en la resolució d'impacte ambiental.
  
- El Programa de Vigilància Ambiental de les emissions a l'atmosfera haurà de realitzar-se en tots i cadascun dels focus o processos. Si els contaminants es mesuren en el focus final, la mesura es farà d'acord a la regla de la mescla establida en l'annex ll de la Directiva 2000/76/CE.
  
- Els mesuraments del soroll ambiental en l'entorn immediat de la parcel·la de l'activitat i en l'interior d'habitatges o instal·lacions que pogueren estar pròximes o confrontants. Aquests mesuraments han de realitzar-se per organismes col·laboradors de l'administració tant a la posada en marxa, com almenys cada cinc (5) anys, d'acord amb l'article 37 de la Llei 7/2002.
  
- El Programa de Vigilància Ambiental es completarà amb el Programa de Vigilància i Control dels Abocaments establits per l'Àrea de Qualitat Ambiental d'aquesta Conselleria.
  
- Es constatarà, mitjançant anàlisis mensuals, que l'abocament d'aigües al clavegueram municipal està d'acord amb el que estableixen les ordenances municipals de l'Ajuntament d'Albuixech (o en el model d'ordenances desenvolupat conjuntament per l'entitat de sanejament de la Generalitat Valenciana i la Federació Valenciana de Municipis i províncies).
  
- El resultat del Programa de Vigilància Ambiental es remetrà anualment a l'òrgan substantiu de l'Autorització Ambiental Integrada.
  
11. Documentació addicional. Abans de la posada en marxa de la instal·lació el promotor remetrà a la Direcció General d'Educació i Qualitat Ambiental per a la seua aprovació:
  
11.1. Un estudi acústic elaborat d'acord amb l'article 36 de la Llei 7/2002, de 3 de desembre, de la Generalitat Valenciana, de protecció contra la contaminació acústica.
  
11.2. El Programa de Vigilància i Control establit pel Servei de Qualitat d'Aigües.
  
12. Altres condicionants ambientals que s'establisquen a través de les autoritzacions sectorials que resulten d'aplicació, especialment en el que es refereix a les infraestructures afectades: les conduccions d'aigua potable i residual, telèfon, enllumenat, mobiliari urbà, avinguda del Mediterrani, l'oleoducte de CLH, el gasoducte d'Enagas, la N-221, l'assagador reial del Mar, séquia i l'escullera, i a la Llei 16/2002, d'1 de juliol, de prevenció i control integrats de la contaminació, en la qual s'estableixen els terminis en què la indústria haurà de comptar amb l'Autorització Ambiental Integrada.
  
13. Qualsevol modificació o ampliació del projecte presentat, com també si es detectara algun impacte ambiental no previst en l'Estudi d'Impacte Ambiental, hauran de ser comunicats a la Conselleria de Medi Ambient, les direccions generals competents de la qual establiran si procedeix l'aplicació de noves mesures correctores.